મળતી માહિતી મુજબ, શહેરકોટડા પોલીસ સ્ટેશનનો સ્ટાફ નાઇટ રાઉન્ડમાં હતો. તે દરમિયાન પોલીસેને બાતમી મળી હતી કે, ઝુમકાર લખેલી એક ગાડીમાં દારૂની હેરફેર થઇ રહી છે. આ બાતમીને આધારે પોલીસે મેમ્કો ચાર રસ્તા પાસે વોચ ગોઠવી ગાડીને ઝડપી પાડી હતી. ગાડીમાંથી દેશી દારૂ સહિત કુલ 6 લાખનો મુદ્દામાલ પોલીસે ઝડપી પાડયો હતો. પોલીસે જય ઉર્ફે લાલો કાળીદાસ ઠાકોર, રાજેશ ઉર્ફે રાજુ બાદલજી ઠાકોરની ધરપકડ કરી તેમની પૂછપરછ હાથ ધરવામાં આવી હતી.